Els centres escolars de Manises acullen a alumnat d’altres localitats afectades per la DANA
07 de novembre de 2024

27 alumnes ja estan als centres educatius de la localitat

Manises, 07 de novembre de 2024-. Els centres escolars de Manises han obert les portes a xiquets, xiquetes i adolescents d'altres localitats afectades per la DANA, convertint-se així en col·legis acollidors.

L'alumnat que ha arribat a Manises és de Primària, Secundària i Escoles Infantils. En aquests moments són 27 nous estudiants els qui tenim a la nostra localitat. Els centres que han acollit nou alumnat són: Sagrada Família, en el qual s'han matriculat 3 alumnes de Primària i 3 en l'ESO; Trilema,que ha acollit a 5; el Fèlix Rodríguez de la Fuente que ha rebut a 2; el col·legi Enric Valor, amb 2 nous alumnes , Garcia Planells amb 6 i altres 6 xiquets han sigut acollits a les Escoles Infantils Municipals.

Les famílies interessades han de dirigir-se a la departament d'Educació o directament als centres escolars. També poden telefonar al 96 152 23 38 o enviar un mail a educacion@manises.es

Tots els centres educatius, escoles infantils municipals i instituts mantindran les seues portes obertes per a rebre al nou alumnat que ho sol·licite, ajudant així a les famílies a superar aquesta catàstrofe.